

**Disgrifiad Swydd: Swyddi Gwasanaethau Proffesiynol**

|  |  |
| --- | --- |
| **Coleg/Ysgol:** | Bywyd Myfyrwyr |
| **Teitl y Swydd:** | Tiwtor Sgiliau Astudio Arbenigol: Anghenion Dysgu Penodol a Chyflyrau'r Sbectrwm Awtistiaeth |
| **Adran/Pwnc:** | Gwasanaeth Sgiliau Astudio Arbenigol - Gwasanaethau Cymorth Cynhwysol i Fyfyrwyr |
| **Cyflog:** |  £39,355 – £45,413 y flwyddyn |
| **Oriau gwaith:** |  Dim oriau sefydlog  |
| **Contract:** | Cyfnod penodol  |
| **Lleoliad:** | Bydd y swydd hon yn gweithio ar Gampws Parc Singleton/ Y Bae/Parc Dewi Sant  |

|  |  |
| --- | --- |
| **Cyflwyniad** | Er mwyn cyflawni ei huchelgais cynaliadwy o fod ymysg y 30 o brifysgolion gorau, mae angen gweithlu gwasanaethau proffesiynol ar Brifysgol Abertawe â’r sgiliau amrywiol i sicrhau y gall gyflawni rhagoriaeth drwy systemau a phrosesau effeithlon ac effeithiol sy'n manteisio ar ddatblygiadau technolegol. |
| **Gwybodaeth gefndirol** | Dyma gyfle cyffrous i weithiwr proffesiynol hyblyg sy'n rhoi pwyslais ar fyfyrwyr i weithio fel rhan o Dîm Tiwtora Arbenigol y Gwasanaethau Cymorth Cynhwysol i Fyfyrwyr.Bydd deiliad y swydd yn cynnig tiwtora arbenigol un i un i fyfyrwyr ag Anhawster Dysgu Penodol (SpLDs), Cyflwr ar y Sbectrwm Awtistig (ASC), anhwylder diffyg canolbwyntio a gorfywiogrwydd (ADHD), cyflyrau iechyd meddwl, cyflyrau meddygol ac anghenion cymorth eraill.Mae angen gweithiwr proffesiynol brwdfrydig ac ymroddedig ar gyfer y rôl sy'n gallu rhoi cymorth effeithiol ac integredig i fyfyrwyr. |
| **Prif Ddiben y Swydd** | **Dysgu ac Addysgu**1. Darparu tiwtora penodol un i un i fyfyrwyr ag Anawsterau Dysgu cymhleth, Cyflwr Sbectrwm Awtistig ac anableddau eraill.
2. Rhoi cymorth un i un i fyfyrwyr a ddyrannwyd i chi i’w helpu gydag effaith ymarferol eu hanabledd ar eu profiad academaidd
3. Cyflwyno ymyriadau â ffocws i fagu hyder a chymell myfyrwyr i ddod i'r sesiynau ar eu hamserlenni ac ymgymryd â'r astudiaeth annibynnol angenrheidiol i gwblhau eu rhaglen astudio.
4. Defnyddio amrywiaeth o strategaethau aml-synnwyr i hwyluso dysgu annibynnol a chefnogi myfyrwyr i nodi dewisiadau dysgu a chryfderau unigol, i'w hadlewyrchu mewn Cynllun Dysgu Unigol.
5. Meddu ar wybodaeth ymarferol dda am y dechnoleg gynorthwyol sydd ar gael i gefnogi myfyrwyr ag Anawsterau Dysgu Penodol a'u cynorthwyo i ddefnyddio'r pecynnau hyn yn effeithiol.
6. Meddu ar wybodaeth a gwerthfawrogiad o’r ystod o ymyriadau, gweithgareddau, cyrsiau, cyfleoedd, sefydliadau ac unigolion y gellir eu defnyddio i roi cymorth ychwanegol i fyfyrwyr sydd ag anableddau ac i annog dysgu annibynnol.
7. Cyfrannu at weithgareddau datblygu gwasanaethau, gan gynnwys cynllunio a darparu hyfforddiant ac adnoddau, yn unol â chyfarwyddyd y Rheolwr.

**Dyletswyddau Trefnu a Gweinyddu**1. Rheoli llwyth achosion myfyrwyr yn effeithiol, yn unol â dyraniad y Gwasanaeth a chynnal cysylltiad rheolaidd â'r Cydlynydd Tiwtora Arbenigol a'r Uwch-diwtor, gan gynnwys amserlen argaeledd.
2. Cynnal apwyntiadau cyntaf â myfyrwyr, gan gwblhau Cynllun Datblygu Unigol ar gais.
3. Defnyddio systemau electronig yn llawn, yn ôl y cyfarwyddyd (gan gynnwys CRM) i gynnal cofnodion cynhwysfawr o gyswllt â myfyrwyr a nodiadau tiwtora at ddibenion sicrhau ansawdd ac archwilio.
4. Defnyddio system Connect yn ôl y cyfarwyddyd ac yn unol â therfynau amser y cytunwyd arnynt i'w gwneud hi'n bosib talu ac anfonebu'n brydlon.

**Cysylltu a rhwydweithio**1. Cyfathrebu â myfyrwyr, staff academaidd a staff cymorth proffesiynol (fel y bo'n briodol) a diweddaru'r Uwch-diwtor/Rheolwr y Gwasanaeth am gynnydd y myfyriwr.
2. Gweithio'n gydweithredol â chydweithwyr yn y tîm Tiwtora Arbenigol, Gwasanaethau Cymorth Cynhwysol i Fyfyrwyr ac ar draws y Brifysgol i wella profiad y myfyrwyr.
 |

|  |  |
| --- | --- |
|  | **Datblygiad Proffesiynol**1. Cydymffurfio â gofynion hyfforddiant gorfodol yr Adran Addysg/Cwmni Benthyciadau Myfyrwyr a chynnal statws cymwys yn broffesiynol.
2. Bod yn ymwybodol o ddatblygiadau ehangach ym maes Tiwtora Arbenigol ac anableddau, ar draws y sector Addysg Uwch.
3. Cynnal ac ehangu gwybodaeth bresennol am y canlynol:
	* datblygiadau'n unol â'r holl ddeddfwriaeth berthnasol ac arfer da yn y maes arbenigol hwn.
	* arfer gorau wrth gefnogi myfyrwyr ag amrywiaeth eang o anableddau, yn enwedig Anawsterau Dysgu Penodol a Chyflyrau’r Sbectrwm Awtistig, ond hefyd anawsterau iechyd meddwl, anhwylderau datblygu a chyflyrau meddygol.
	* arfer gorau mewn dysgu ac addysgu ar gyfer myfyrwyr (yn enwedig myfyrwyr ag anableddau, ond heb fod yn gyfyngedig i'r rhain)
4. Mynychu hyfforddiant mewnol a chyfarfodydd staff pan fydd angen.
 |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
2. Ymwneud yn llawn â pholisïau Galluogi Perfformiad ac Iaith Gymraeg y Brifysgol.
3. Ymgymryd â’r holl weithgareddau yn unol â gofynion amgylcheddol y Brifysgol fel y'i nodir yn ei Pholisi Cynaliadwyedd a'i System Rheoli Amgylcheddol er mwyn lleihau effaith unigol ac adrannol.
4. Sicrhau bod rheoli risg yn rhan annatod o bob proses gwneud penderfyniadau, drwy sicrhau

cydymffurfiaeth â Pholisi Rheoli Risg y Brifysgol.1. Ymgymryd â dyletswyddau eraill yn ôl cyfarwyddyd Pennaeth y Gwasanaeth neu ei gynrychiolydd enwebedig, yn unol â diffiniad y radd.
 |
| **Gwerthoedd y Gwasanaethau Proffesiynol** | Mae holl feysydd y Gwasanaethau Proffesiynol ym Mhrifysgol Abertawe yn gweithredu yn unol â chyfres ddiffiniedig o Werthoedd Craidd- [Gwerthoedd y Gwasanaethau Proffesiynol -](http://www.swansea.ac.uk/the-university/world-class/values/professional-services-values/) a disgwylir i bawb ddangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.**Rydym yn Broffesiynol**Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog**Rydym yn Cydweithio** Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.**Rydym yn Ofalgar**Rydym yn derbyn cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |

|  |  |
| --- | --- |
| **Manyleb Person** | **Meini Prawf Hanfodol:****Gwerthoedd:*** Tystiolaeth o ymfalchïo mewn darparu gwasanaethau ac atebion proffesiynol
* Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau cwsmeriaid.
* Tystiolaeth o ymagwedd ofalgar at eich holl gwsmeriaid, gan sicrhau profiad personol a chadarnhaol.

**Cymwysterau:*** Addysg i lefel gradd a chymhwyster addysgu cydnabyddedig.
* Cymwysterau proffesiynol SpLD OCR 5, OCR 7, AMBDA neu gyfwerth.
* Aelodaeth corff aelodaeth proffesiynol a gymeradwyir gan y DfE/SLC, megis PATOSS, BDA, ADSHE, neu DG.
* Wedi cofrestru gyda’r DfE/SLC ar gyfer cymorth sgiliau a strategaeth unigol arbenigol – Anawsterau Dysgu Penodol (SS-SPLD).
* Wedi cofrestru gyda’r DfE/SLC neu'n gweithio tuag at gofrestriad cymorth sgiliau a strategaeth unigol arbenigol – Cyflyrau'r Sbectrwm Awtistiaeth (SS-ASC) gan fodloni’r gofynion newydd:
* Awtistiaeth ac ADHD mewn addysg uwch: Cydnabod a mynd i'r afael â rhwystrau drwy Strategaethau Sgiliau Astudio a Mentora Helpwyr Anfeddygol (NMH).
* CWRS HYFFORDDIANT SGILIAU HELPWYR ANFEDDYGOL Cymorth Myfyrwyr Optimwm: Mentora a Chymorth Sgiliau a Strategaeth Astudio ar gyfer myfyrwyr awtistig ac ADHD mewn addysg uwch

[Mae'r matrics diweddaraf ar gael yma: [nmh-qualifications-matrix-july2023-updated-sept-23.pdf (slc.co.uk)](https://www.practitioners.slc.co.uk/media/1991/nmh-qualifications-matrix-july2023-updated-sept-23.pdf)]. **Profiad o:*** Ddarparu cymorth un i un i fyfyrwyr ag Anawsterau Dysgu Penodol a Chyflyrau'r Sbectrwm Awtistig mewn lleoliad addysg uwch.
* Dysgu ac addysgu drwy amrywiaeth o fethodolegau addysgu, gan ddefnyddio deunyddiau ac adnoddau priodol o amrywiaeth o feysydd pwnc, i wella cyfleoedd dysgu i fyfyrwyr.
* Ymgysylltu ag amrywiaeth eang o staff a myfyrwyr gyda'r bwriad o feithrin perthnasoedd a datblygu gwasanaeth arfer gorau i wella profiad y myfyrwyr.
* Dod o hyd i ffyrdd creadigol o ddatrys problemau drwy hyblygrwydd a'r gallu i addasu.

**Gwybodaeth a Sgiliau:*** Gwybodaeth a dealltwriaeth o phecynnau meddalwedd gynorthwyol a ddefnyddir ym maes Addysg Uwch a'u defnyddio at ddibenion dysgu ac addysgu.
* Sgiliau trefnu, gweinyddu a rheoli amser ardderchog.
* Lefel dda o lythrennedd TG gyda phrofiad o ddefnyddio cymwysiadau Microsoft Office.
* Lefel uchel o ymwybyddiaeth o broblemau o ran ffiniau a geir yn ystod gwaith yn y cyd-destun hwn ac o broblemau moesegol a phroffesiynol eraill.
* Dealltwriaeth dda o ddeddfwriaeth bresennol sy'n berthnasol i fyfyrwyr sydd ag anableddau.
* Gwybodaeth a dealltwriaeth ynghylch cyflyrau iechyd meddwl a chyflyrau meddygol.
* Gwybodaeth arbenigol ddigon helaeth ar gyfer y rôl a pharodrwydd i ddatblygu sgiliau pellach mewn dulliau a thechnegau addysgu perthnasol.

**Meini Prawf Dymunol:*** Y gallu i gyfathrebu o ddydd i ddydd yn Gymraeg.
* Y gallu i gynnal sesiynau tiwtora arbenigol unigol drwy gyfrwng y Gymraeg.
 |
| **Gwybodaeth Ychwanegol** | **Ymholiadau:** Kristina Addis () k.e.addis@abertawe.ac.uk **Bydd angen darparu tystysgrif foddhaol gan y Gwasanaeth Datgelu a Gwahardd cyn y gellir cadarnhau dyddiad dechrau** |

  